วัดมัชฌิมาราม (จังหวัดสุราษฎร์ธานี)

วัดมัชฌิมาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลประสงค์ อำเภอท่าชนะ จังหวัดสุราษฎร์ธานี ปัจจุบันมีเจ้าอาวาสคือ พระครูมงคลปุญญสุนทร (ชะโอด)

วัดมัชฌิมารามตั้งวัดเมื่อ พ.ศ. 2326 ได้รับพระราชทานวิสุงคามสีมาเมื่อ พ.ศ. 2517 เขตวิสุงคามสีมา กว้าง 14 เมตร ยาว 20 เมตร

อาคารเสนาสนะที่สำคัญ ได้แก่ อุโบสถสร้างด้วยคอนกรีตเสริมเหล็ก กว้าง 7.5 เมตร ยาว 13.5 เมตร สร้างเมื่อ พ.ศ. 2514 กุฏิสงฆ์สร้างด้วยไม้ จำนวน 1 หลัง นอกจากนี้มีฌาปนสถาน หอระฆัง เรือนเก็บพัสดุ กุฏิเจ้าอาวาส และหอฉัน ปูชนียวัตถุที่สำคัญ ได้แก่ พระประธานประจำอุโบสถ ปางสมาธิ ขนาดหน้าตักกว้าง 2 เมตร สูง 1.5 เมตร สร้างเมื่อ พ.ศ. 2517

รายนามเจ้าอาวาส
 พระปลัดสุทธิ ติสฺโส พ.ศ. 2490
 พระครูโอภาสพุทธคุณ พ.ศ. 2540
 พระครูมงคลปุญญสุนทร (ชะโอด) พ.ศ. 2546–ปัจจุบัน

อ้างอิง

มัชฌิมาราม
อำเภอท่าชนะ